# **Class Notes**

**החזרת ערך מפונקציה**

פונקציה יכולה להחזיר ערך בודד.

לדוגמה החזרת מספר, החזרת מחרוזת, החזרת ערך בולאני, החזרת אובייקט, החזרת מערך וכדומה. רק אחד.

מטרה: החזרת תוצאה אחת ויחידה מהפעולה שהפונקציה ביצעה.

לרוב זה החזרת תוצאת חישוב.

פקודת החזרת הערך:

return \_\_\_\_\_ ;

ברגע שפונקציה נתקלת בפקודת return היא מיד מפסיקה לרוץ, יוצאת ומחזירה את הערך, גם אם יש לה עוד פקודות לבצע.

קבלת הערך המוחזר

בזמן קריאה לפונקציה – ניתן להגדיר משתנה שמקבל ע"י השמה את הקריאה לפונקציה.

בצורה כזו הפונקציה תתבצע, תחזיר ערך שיכנס למשתנה:

const result = myFunction(…….);

הערך תמיד יוחזר לפקודת הקריאה לפונקציה ואז יכנס למשתנה.

פונקציה חישובית – שתפקידה לבצע חישוב – לעולם לא תציג את תוצאת החישוב!

פונקציה חישובית תמיד תחזיר – ע"י return את תוצאת החישוב.

אם היא תציג את תוצאת החישוב היא לא תהיה מספיק טובה לכל המקרים בהם נרצה להשתמש בה, כי לא כל חישוב נרצה להציג!

**פונקציה בולאנית**

זו פונקציה המחזירה ערך בולאני. כלומר – מחזירה true או false. לכן היא בודקת משהו.

לדוגמה, פונקציה הבודקת האם מספר כלשהו הינו מספר זוגי. אם כן – מחזירה true, אם לא – מחזירה false.

לדוגמה, פונקציה הבודקת האם שם סיסמה הינה סיסמה חזקה. אם כן – מחזירה true, אם לא – מחזירה false.

מקובל לקרוא לפונקציה בולאנית ישירות בתוך משפט תנאי.

**ארועים – Events**

ארוע – פעילות שהתרחשה ברכיב כלשהו על הדף.

המשתמש יכל לבצע משהו, או המערכת יכלה לבצע משהו.

דוגמה לארוע: משתמש לחץ על לחצן – תגובה לפעילות המשתמש.

דוגמה לארוע: הדף סיים להיטען – תגובה לפעילות המערכת.

אנו יכולים לכתוב קוד כתגובה לארוע.

התגובה לארוע נכתבת בג'אווה סקריפט בתוך פונקציה.

הארוע קורא לפונקציה.

**DOM – Document Object Model**

זהו עץ אובייקטים (היררכיה של אובייקטים הקשורים אחד לשני בצורה של "עץ")

ניתן לחשוב על ה-DOM כסדרה של אובייקטים.

כל אובייקט ב-DOM מייצג תגית.

ג'אווה סקריפט לא יכולה להשפיע על תגית (ב-HTML).

ג'אווה סקריפט כן יכולה לקרוא ולכתוב ל-DOM – לאובייקטים שמרכיבים את ה-DOM.

כל שינוי על ה-DOM – הדפדפן מיד יציג.